Senior verkeersbeampte vas oor ‘bedrogskema’Foto: Verskaf Kapt. Lloyd Ramovha, woordvoerder van die Valke, het gesê die verdagte is Woensdagoggend in De Aar in hegtenis geneem. Dit volg nadat nog ŉ verdagte, Elton Abrahams (33), vroeër vandeesmaand in hegtenis geneem en daar op R3,7 miljoen beslag gelê is. Volgens Ramovha volg die senior verkeersbeampte se inhegtenisneming op ŉ uitgebreide ondersoek na ŉ onwettige lisensiëringskema waarvolgens padwaardigheidsertifikate aan vragmotors en busse uitgereik is. Die verdagtes sal Vrydag in die Bellville-landdroshof verskyn op aanklagte van bedrog en korrupsie. Volgens Ramovha gaan die ondersoek, wat oor verskeie provinsies strek, voort en word nog inhegtenisnemings verwag.